tomron87/hebrew-wikipedia-sentences-corpus huggingface dataset:
איסון מחבר בחזרה את חתיכות התמונות ונפגש עם חברו מישימה, חוקר בעל ידע רחב בפולקלור היפני והעל-טבעי.
מישימה מרגיש שמשהו "לא בסדר" עם התמונות ומזהיר את איסון שכוח זדוני וחזק קשור אליהן.
איסון חוזר אל משרדו של הבלש נאקאגאווה, אך לא מוצא אותו שם ובמקום זאת מוצא את קלטת האבטחה ממשרדה של סוזן ויליאמס (אחותו של מת'יו ויליאמס, שגם היא נרצחה בידי הקללה).
הבלש נאקאגאווה מתקשר לאיסון ואומר לו שהערב "הסיפור נגמר".
איסון ממהר לבית משפחת סא'אקי ומוצא את המקום עולה בלהבות.
הוא פורץ לבית וקורא לבלש נאקאגאווה, אך מוצא רק אישה (קרן דייוויס) וגופת גבר חרוכה לצידה (דאג, בן זוגה של קרן).
איסון מצליח לחלץ את האישה מהלהבות ורגע לפני שהוא מאבד את הכרתו, הוא מבחין בילד קטן (טושיו סא'אקי) בחלון העליון בבית ומפציר בכוחות הביטחון להצילו.
מתברר לצופים שאיסון היה בקשר רציף עם הבלש נאקאגאווה בזמן אירועי הסרט הראשון וקיבל ממנו חומרי חקירה שקשורים לרציחות בבית משפחת סא'אקי.
איסון מתברר כאחד שהציל את קרן מהשרפה בבית משפחת סא'אקי בסוף הסרט הראשון.
מתברר ששמו של חברו של איסון, המומחה בפולקלור היפני שמופיע בסרט הזה ובסרט "הטינה 2" הוא מישימה.
בעקבות ההפצרות של איסון, כוחות ההצלה נכנסים לבית משפחת סא'אקי הבוער כדי לחלץ את אותו הילד (רוחו של טושיו סא'אקי).
במשחק "הבריחה מבית משפחת סא'אקי", השחקן מגלם את כוחות ההצלה שמחפשים אחר הילד.
המשחק היה זמין בעבר באתר שהוקדש לסרט "הטינה 2", אך כיום לא זמין יותר.
לא ידוע – קרן דייוויס.
לא ידוע – הבלש נאקאגאווה.
סדרת סרטי "הטינה" מציגה מכלול שלם של דמויות שרובן נוצרו על ידי הכותב סטפן סאסקו וטאקאשי שימיזו.
סדרת הסרטים מתמקדת בקללה שנוצרת לאחר שטאקאו סא'אקי רוצח בברוטליות את אשתו קיאקו ואת בנם טושיו.
הקללה גורמת לבני המשפחה לחזור כרוחות נקמניות ההורגות את כל מי שנכנס אל ביתן או את אלו ששהו בקרבת אדם שהיה בבית.
כל סרט בסדרה מציג גיבורים אחרים שהושפעו מהקללה בבית משפחת סא'אקי, בין אם בדרך ישירה או עקיפה.
בסדרה קיימים שלושה סרטים מרכזיים וסרט אנימציה קצר שמתרכזים בקללה בבית משפחת סא'אקי שבטוקיו (ולאחר מכן בבניין הדירות בשיקגו) ואילו הסרט הרביעי מתרכז בקללה שבבית משפחת לאנדרס בפנסילבניה.
הדמויות המוצגות מופיעות בעיבודים האמריקאים ולא בסדרת הסרטים היפנית (מלבד דמויותיהן של הרוחות).
הרוחות הן הדמויות היחידות שמופיעות בכמעט כל סרטי הסדרה (מלבד בסרט "הטינה" משנת 2020 שמתמקד בקללה אחרת).
טאקאקו פוג'י (הטינה, הטינה 2).
בתה של נאקאגאווה ואחותה של נאוקו.
כשהייתה בחיים היא הייתה עקרת בית הנשואה לגבר בשם טאקאו ואמא לילד בשם טושיו.
בילדותה, אמה, שהייתה איטאקו (מגרשת שדים יפנית) הייתה נעזרת בקיאקו על מנת להעביר את הקללות של לקוחותיה אל בתה במקום אל עצמה כפי שנהוג.
בבגרותה, קיאקו פיתחה אובססיה כלפי פרופסור אמריקאי שלימד באוניברסיטת טוקיו בשם פיטר קירק ותיעדה את רגשותיה כלפיו ביומנה.
באחד הימים, בעלה טאקאו מצא את היומן וקרא בו.
בעקבות התקף זעם שנבע מקנאה, הוא רצח את קיאקו על ידי שבירת המפרקת שלה ואת טושיו וחתול המחמד שלו מר בעזרת טביעתם באמבטיה.
בעקבות מותה האכזרי, קללה הוטלה על בית המשפחה וקיאקו חזרה בתור רוח נקמנית הרודפת והורגת את כל מי שנכנס אל בית המשפחה או שוהה בקרבת אדם שנכנס אל הבית.
קולה האייקוני של קיאקו הוא חרחורי גסיסה.
טושיו סא'אקי היה בנם של טאקאו וקיאקו.
כשהיה בחיים היה נהנה לצייר והיה בעל חתול מחמד שחור בשם מר.
לאחר שהיה עד לרצח אמו על ידי אביו הקנאי, טאקאו מטביע אותו ואת מר החתול ביחד באמבטיה בבית המשפחה.
לאחר מותו, טושיו חוזר כרוח נקמנית כמו הוריו ולרוב רק רודף אנשים, אך גם הרג כמה פעמים.
בגלל שטושיו הוטבע ביחד עם מר באמבטיה, נשמותיהם נקשרו אחת בשנייה ומאז טושיו מוציא יללות של חתול מפיו.
טאקאשי מאטסויאמה (הטינה, הטינה 2).
טאקאו סא'אקי היה בעלה של קיאקו ואביו של טושיו.
באחד הימים, טאקאו מוצא את יומנה של קיאקו וקורא בו על רגשותיה כלפי פיטר קירק ומרוב כעס וזעם הוא רוצח אותה ואת בנם, בכך הוא מטיל קללה על בית המשפחה.
לאחר הרצח, רוחה הנקמנית של קיאקו חוזרת ותולה את טאקאו למוות בעזרת שיערה הארוך בחדרו של טושיו, ומאז גם הוא (יחד עם רוחותיהם של אשתו ובנו) חוזר כרוח נקמנית ורודף את בית המשפחה.
בניגוד לקיאקו וטושיו, לטאקאו אין "צורת רוח" ייחודית והוא נראה כאדם חי ולרוב הוא "משחזר" את רצח משפחתו על הקורבנות (רוצח נשים על ידי שבירת המפרקת שלהן או מטביע קורבנות באמבטיה).
בחלק מהפעמים, טאקאו משתלט על קורבנות זכרים והופך אותם לקנאים ואלימים.
בסרט השלישי בסדרה נעשה שימוש בצילומי ארכיון כדי להציגו.
גזע: חתול בית (לשעבר) / רוח נקמנית.
מר הוא חתול בית שחור וחיית המחמד של טושיו.
ניכר שטושיו אוהב אותו ומרבה לכלול אותו בציוריו.
לאחר שטאקאו רצח את קיאקו, הוא הטביע באמבטיה אותו (בסדרת הסרטים היפנית טאקאו הכניס אותו לתוך מיקרוגל) ואת טושיו.
בגלל שמר הוטבע ביחד עם טושיו באמבטיה, נשמותיהם נקשרו אחת בשנייה ויללותיו של מר בוקעות מפיו של טושיו ולרוב מופיע כשהוא שוכב על ידיו.
מר מעולם לא הרג, אך מופיע כדי להזהיר אנשים שקוללו מגורלם הצפוי וכדי ליצור מתח.
מר לא הופיע בסרט השלישי, אך למרות זאת קולו עדיין בוקע מפיו של טושיו.
הטינה הוא הסרט הראשון בסדרת הסרטים והוא עיבוד לסרט יפני בשם ג'ו-און: הטינה, אך משלב גם אלמנטים מהסרט "ג'ו-און: הקללה".
עלילת הסרט היא לא ליניארית והיא מתרחשת בשנים 2001 ו-2004. הדמות הראשית היא קרן דייוויס, סטודנטית אמריקאית הלומדת בטוקיו הנקלעת לבית משפחת סא'אקי ולקללה השוררת בבית.
שרה מישל גלר (הטינה, הטינה 2).
קרן דייוויס היא דמות הפרוטגוניסט הראשית בסרט.
קרן היא סטודנטית אמריקאית לעבודה סוציאלית המתגוררת ולומדת בטוקיו ביחד עם בן זוגה דאג ובמהלך לימודיה מתנדבת במרכז טיפולי לקשישים המנוהל על ידי אלכס.
לאחר שאחות בשם יוקו נעדרת, קרן נשלחת על ידי אלכס להחליפה בטיפול באישה בשם אמה שמתגוררת בבית משפחת סא'אקי ובכניסתה לשם מקוללת על ידי הקללה השוררת בבית.
בסוף הסרט דאג, בן זוגה הולך לחפשה בבית וקרן יוצאת להצילו, אך נכשלת ומנסה לשרוף את הבית במטרה לעצור את הקללה.
קרן שורדת את השריפה (בעזרתו של איסון) ונשלחת לבית חולים.
בסרט השני אוברי, אחותה הקטנה נשלחת על ידי אמן להחזירה הביתה לקליפורניה.
אך למרות זאת קרן נהרגת על ידי רוחה של קיאקו.
מבחינה כרונולוגית, קרן היא הדמות הראשונה שנהרגת על ידי קיאקו בסרט השני ואחת משתי הדמויות (ביחד עם ג'ק קימבל) שהופיעו ביותר מסרט אחד.
דמותה מבוססת על דמותה של ריקה מהסרט "ג'ו-און: הטינה".
דאג הוא בן זוגה של קרן המתגורר איתה ביחד בטוקיו.
דאג לומד באוניברסיטת טוקיו ועובד כברמן.
לאחר שקרן מתחילה לחקור אודות המיתות בבית משפחת סא'אקי, הוא נעשה מודאג לגביה והולך לחפשה בבית.
כאשר הוא מגיע לשם הוא מותקף על ידי הרוחות ונעשה משותק מפחד.
קרן מנסה להצילו, אך קיאקו הורגת אותו.
דמותו של דאג היא האחרונה שנהרגת בסרט.
טד ריימי (הטינה, הטינה 1.5).
אלכס הוא המנהל של קרן במרכז הטיפולי לקשישים שבו היא מתנדבת ומבקש ממנה להחליף אחות בשם יוקו (שנעדרת) בטיפול בקשישה בשם אמה ויליאמס, המתגוררת בבית משפחת סא'אקי.
לאחר שקיאקו הורגת את אמה ומכניסה את קרן למצב של הלם, אלכס מגיע לבית (ובכך מקולל בקללה) ומתקשר למשטרה.
בהמשך, ביציאתו ממקום עבודתו, הוא מותקף ונהרג על ידי קיאקו, ששלטה על גופתה המתה של יוקו.
בהמשך הבלשים מוצאים את גופתו ביחד עם גופתה של יוקו.
דמותו מבוססת על דמותו של הירואשי מהסרט "ג'ו-און: הטינה", אך מותו זהה למותה של נוריקו מוראקאמי מהסרט "ג'ו-און: הקללה".
ריו אישיבאשי (הטינה, הטינה 1.5, קטע מצולם בטינה 2).
נאקאגאווה הוא בלש במשטרת טוקיו שחקר בעבר את הרציחות בבית משפחת סא'אקי ובעקבות החקירה כמה מחבריו הבלשים נעלמו.
במהלך הסרט, הוא חוקר את מותם של בני משפחת ויליאמס ובמהלך החקירה הוא מוצא את גופותיהם של מת'יו וג'ניפר בעליית הגג של הבית וכן חלק מהלסת התחתונה של יוקו.
נאקאגאווה מאמין שמותה של קיאקו סא'אקי בידי בעלה הוליד קללה בבית ובסוף הסרט מגיע אליו עם ג'ריקנים מלאים בבנזין על מנת לשרוף אותו, אולם הוא מת על ידי רוחותיהם של טושיו וטאקאו.
בסרט הקצר "הטינה 1.5" מתברר לצופים שנאקאגאווה היה בקשר עם עיתונאי בשם איסון שחקר את הרציחות בבית והעביר אליו חומרי חקירה.
בעקבות שיחת טלפון ממנו, איסון מגיע אל בית משפחת סא'אקי הבוער ומחלץ משם את קרן.
נאקאגאווה מופיע בקטע קצר בסרט השני בקלטת שבה איסון מראיין אותו אודות הרציחות בבית.
בסרט "הטינה" משנת 2020 נאקאגאווה מוזכר על ידי הבלש וילסון, שחקר את הקשר בין הקללה של משפחת לנדרס לקללה של משפחת סא'אקי.
דמותו חולקת את שמה עם דמות בשם "הבלש נאקאגאווה" מהסרט "ג'ו-און: הטינה", אך בפועל דמותו מבוססת על הבלש טויאמה מאותו סרט.
איגארשי הוא בלש ויד ימינו של נאקאגאוה ובמהלך הסרט מבקר ביחד איתו בבית משפחת סא'אקי הרדוף ועוזר לו בחקירתו.
לא ידוע האם גם הוא קולל בקללה ומה עלה בגורלו, אך בסצנה שהוסרה בעריכה מתברר שגם הוא מת.
דמותו מבוססת על דמותו של הבלש איגראשי מהסרט "ג'ו-און: הקללה".
סוזוקי סאן הוא מתווך נדל"ן שמראה את בית משפחת סא'אקי למשפחת ויליאמס, אך לא מספר להם על הבעלים הקודמים שלו (משפחת סא'אקי) ובכך סוזוקי מפר חוק ביפן בשם "ג'יקו בוגן" לפיו על המתווך שמציג את הבית ליידע את הקונים הפוטנציאליים אם הבעלים הקודמים מתו בדרך לא טבעית (שריפה, רצח וכדומה).
במהלך ביקורם בבית, סוזוקי סאן מבחין שהאמבטיה מלאה ובבואו להוציא את הפקק, ידו של טושיו עולה מין המים ותופסת אותו.
לא ידוע מה עלה בגורלו, אך בסצנה שהוסרה בעריכה מתברר שגם הוא מת.
מת'יו ויליאמס הוא בנה של אמה ויליאמס, אחיה של סוזן ובעלה של ג'ניפר.
הוא עובר מאמריקה לטוקיו שביפן במסגרת עבודתו ומתגורר בבית משפחת סא'אקי ביחד עם אשתו ואמו.
למרות חוסר התלהבותה של ג'ניפר מהמעבר, מת'יו מבטיח לה שאם זה לא יסתדר הם יחזרו בחזרה לאמריקה.
כאשר הוא חוזר לבית לאחר יום עבודה, הוא מגלה את ג'ניפר משותקת על המיטה בחדרם (שהיה בעבר חדרו של טושיו) ובבואו להתקשר לעזרה, הוא מותקף על ידי טושיו.
בסצנה שהוסרה בעריכה, רוחו של טאקאו משתלטת עליו וגורמת לו לגרש את סוזן שבאה לביקור ולהעלות את גופתה של ג'ניפר לעליית הגג בעוד קיאקו עוקבת אחריו, שם הוא גם מת.
במהלך הסרט הבלשים נאקאגאווה ואיגארשי מוצאים את גופתו ואת גופתה של ג'ניפר בעליית הגג.
דמותו מבוססת על דמותו של קאטסויה טוקונאגה מהסרט "ג'ו-און: הטינה".
ג'ניפר ויליאמס היא אשתו של מת'יו, גיסתה של סוזן וכלתה של אמה.
היא עוברת ביחד עם מת'יו ואמה מאמריקה ליפן ומתגוררת איתם בבית משפחת סא'אקי.
בניגוד לבעלה, היא לא מרוצה מהמעבר לטוקיו בגלל פער תרבותי וחוסר אהבתה לאמה, אך מת'יו מבטיח לה שאם זה לא יעבוד הם יחזרו בחזרה לאמריקה.
לאחר המעבר, היא מובלת על ידי מר החתול וטושיו לחדר השינה שם היא מותקפת על ידי טושיו ומתה.
דמותה מבוססת על דמותה של קאזומי טוקונאגה מהסרט "ג'ו-און: הטינה".
אמה ויליאמס היא אמם של מת'יו וסוזן וחמתה של ג'ניפר.
אמה היא אישה קשישה הסובלת משיטיון המונע ממנה לתקשר עם סביבתה.
בהגיעם לראשונה לבית, מצבה יחסית טוב והיא מסוגלת ללכת בכוחות עצמה, אולם לאחר המעבר ובעקבות הקללה מצבה הבריאותי מחמיר והיא שוכבת בקביעות על מזרן בסלון הבית.
אמה היא היחידה שמודעת לקללה שבבית, אך בגלל מצבה לא מסוגלת להזהיר את משפחתה.
אמה נוהגת ללכלך את הבית ולהרעיש במהלך הלילה, מה שמקשה על ג'ניפר.
המשפט היחיד שהיא אומרת בסרט הוא "אני רק רוצה שהם יעזבו אותי לנפשי" (בהתייחסות לרוחות).
נהרגת על ידי רוחה של קיאקו.
דמותה מבוססת על דמותה של סאצ'י טוקונאגה מהסרט "ג'ו-און: הטינה".
סוזן ויליאמס היא אחותו של מת'יו, גיסתה של ג'ניפר ובתה של אמה.
בניגוד לשאר משפחתה, סוזן מתגוררת בדירה משלה בטוקיו, אך במהלך הביקור בבית ביחד עם משפחתה והמתווך גם היא מקוללת בקללה השוררת בבית.
היא מותקפת על ידי רוחותיהם של קיאקו וטושיו במקום עבודתה ולאחר מכן נמשכת על ידי קיאקו אל עולם הרוחות.
בהמשך הסרט, קלטת האבטחה ממקום עבודתה שבה קיאקו נראית מגיעה לידיו של הבלש נאקאגאווה.
דמותה מבוססת על דמותה של היטומי טוקונאגה מהסרט "ג'ו-און: הטינה".
פיטר קירק הוא פרופסור אמריקאי שמלמד באוניברסיטת טוקיו ומתגורר בטוקיו ביחד עם אשתו מריה.
הוא מקבל מכתבים מאישה בשם קיאקו המצהירה על אהבתה אליו והוא הולך לבקרה בביתה (בית משפחת סא'אקי) שם הוא פוגש בטושיו (המופיע בפניו כילד חי ולא כרוח) ולבסוף מוצא את גופותיהם של קיאקו וטאקאו ובורח מהבית בבהלה.
יום למחרת, בעקבות הטראומה מהאירוע הוא מתאבד בקפיצה מהמרפסת בביתו לעיניי אשתו ההמומה.
בסוף הסרט, קרן (שבאה להציל את דאג) חווה חיזיון שבו פיטר מבקר בבית ובורח ממנו.
דמותו מבוססת על דמותו של שינזוקה קוביאשי מהסרט "ג'ו-און: הקללה".
יוקו היא אחות יפנית דוברת אנגלית שעובדת במרכז לקשיש ונשלחת על ידי אלכס לעבוד עם אמה ויליאמס בבית משפחת סא'אקי.
היא מתה בתחילת הסרט כאשר קיאקו מובילה אותה אל עליית הגג והורגת אותה שם בעזרת ניתוק הלסת התחתונה שלה.
בהמשך הסרט, אלכס מותקף על ידי גופתה של יוקו (שקיאקו שולטת עליה).
דמותה מבוססת על דמות של עובד סוציאלי שנהרג על ידי הקללה בסרט "ג'ו-און: הטינה", אך מותה של יוקו זהה למותה של יוקי מהסרט "ג'ו-און: הקללה".
מריה קירק היא אשתו של פיטר קירק המתגוררת איתו בטוקיו.
היא מופיעה בתחילת הסרט כאשר פיטר קופץ למותו ממרפסת ביתם וכן לקראת סוף הסרט כאשר קרן מתחקה אחר המקור לקללה ומקבלת ממריה תצלומים שלה ושל פיטר, בהם היא רואה את קיאקו (החיה) עוקבת אחר הזוג.
מריה לא קוללה בקללה מפני שמעולם לא נכנסה לבית ולכן יש לשער שהיא עדיין בחיים.
דמותה מבוססת ברפרוף על דמותה של מנאמי קוביאשי מהסרט "ג'ו-און: הקללה".
סרט ההמשך גם הוא בעל עלילה לא ליניארית ומתעסק בשתי קווי זמן שונים: הסיפור של אוברי ב-2004 והסיפור של אליסון ומשפחת קימבל ב-2006. בהמשך לסרט הקודם ובעקבות שריפת הבית, הסרט עוקב אחר הקללה שעוברת מבית משפחת סא'אקי השרוף בטוקיו לבניין הדירות בשיקגו.
הסרט משלב בתוכו אלמנטים מהסרטים "ג'ו-און: הטינה" ו-"ג'ו-און: הקללה 2".
אוברי דייוויס היא אחותה הצעירה של קרן ובתה של גברת דייוויס.
בתחילת הסרט היא נשלחת על ידי אמה החולה לטוקיו במטרה להחזיר את קרן הביתה ובהגיעה לבית החולים היא נעזרת בעיתונאי סיני בשם איסון (שגם הציל את קרן מהשריפה בבית משפחת סא'אקי) במטרה למצוא את אחותה.
לאחר שיחה קצרה עם אוברי, קרן נהרגת למולה ולמול איסון מנפילה מגג בית החולים (בגלל קיאקו) ואוברי מחליטה להישאר בטוקיו עד שהיא תגלה מה הרג את אחותה ונעזרת באיסון לשם כך.
במהלך חקירתם המשותפת, היא מובלת על ידי טושיו לתוך בית משפחת סא'אקי וגם היא מקוללת בקללה השוררת בבית.
לאחר שאיסון נהרג על ידי קיאקו, אוברי הולכת אל ביתה של אמה של קיאקו במטרה להבין איך הקללה נוצרה ולבסוף נהרגת על ידי רוחו של טאקאו סא'אקי (ששחזר על גופה את הרצח של קיאקו).
אוברי מתה גם היא תחת זעם רב ולכן הפכה לרוח נקמנית והיא רודפת את בית משפחת סא'אקי עד עצם היום הזה.
שנתיים לאחר מותה היא מתגלה מול אליסון פלמינג בבית משפחת סא'אקי ובכך אליסון עצמה הופכת למקוללת.
אוברי היא דמות מקורית שלא מבוססת על שום דמות מסדרת הסרטים היפנים, אך גורלה זהה לגורלה של ריקה מהסרט "ג'ו-און: הטינה".
למרות זאת, דמותה של מאי שונו (מהסרט "ג'ו-און: הקללה האחרונה") דומה לדמותה של אוברי (שתיהן אחיות של הדמות הראשית מהסרט הקודם שחוקרות את מותן של אחיותיהן).
אליסון פלמינג היא תלמידת תיכון אמריקאית שלומדת בתיכון הבינלאומי בטוקיו יחד עם ונסה ומיאוקי.
ונסה ומיאוקי, שהן התלמידות הפופולריות בתיכון מובילות את אליסון לבית משפחת סא'אקי בעקבות השמועות על הבית ונועלות אותה בארון בתור מתיחה, שם היא פוגשת ברוחה של אוברי והשלושה מקוללות בקללה השוררת בבית.
לאחר שקיאקו הורגת את ונסה, מיאוקי וגברת דייל (יועצת בית הספר) אליסון נעשית טראומטית וטסה בחזרה לשיקגו לבית הוריה, אך ללא ידיעתה הקללה עוקבת אחריה לבניין הדירות שבו משפחתה גרה ומאיימת על דיירי הבניין.
שם, רוחותיהן של ונסה ומיאוקי רודפות אותה.
בסוף הסרט, לאחר שבני משפחתה מתו היא נחטפת על ידי קיאקו לעולם הרוחות.
בסרט השלישי מוסבר שאליסון נעדרת כיוון שגופתה מעולם לא נמצאה.
אליסון היא אחת הדמויות שהצליחו לשרוד את הקללה הכי הרבה זמן, אך במחיר איבוד שפיותה והיא גם הדמות האחרונה שנהרגת בסרט.
דמותה של אליסון מבוססת על דמותה של איזומי טויאמה מהסרט "ג'ו-און: הטינה".
ונסה קאסידי היא תלמידת תיכון אמריקאית שלומדת יחד עם אליסון ומיאוקי בתיכון הבינלאומי בטוקיו.
ונסה היא תלמידה פופולרית בבית הספר והיא ומיאוקי נוהגות בקביעות ללעוג לאליסון והשתיים מובילות אותה לבית משפחת סא'אקי במטרה למתוח אותה.
בעקבות הביקור בבית, היא מקוללת בקללה ולאחר שמיאוקי נעלמת (נהרגה על ידי קיאקו) היא מותקפת במשרדה של גברת דייל על ידי טושיו, ממנו היא בורחת ומגיעה לתא טלפון במטרה להתקשר למיאוקי, אך קיאקו וטושיו הורגים אותה בפנים.
היא חוזרת בתור רוח נקמנית שרודפת את אליסון ביפן ובשיקגו עד למותה.
דמותה מבוססת על אחת מחברותיה של איזומי טויאמה מהסרט "ג'ו-און: הטינה", אך בניגוד אליו, בסרט הזה היא בריונית שמתנכלת לאליסון ולא חברתה.
מיאוקי נאזאווה היא תלמידת תיכון יפנית שלומדת ביחד עם ונסה ואליסון בתיכון הבינלאומי בטוקיו.
בניגוד לונסה, מיאוקי מהססת בקשר לביקור בבית משפחת סא'אקי, אך נגררת למתיחה על ידי ונסה וגם היא מקוללת בקללה.
במהלך הסרט היא הולכת למלון אהבה ביחד עם בן זוגה מייקל, שם קיאקו גוררת אותה דרך המראה לתוך עולם הרוחות.
מיאוקי חוזרת בתור רוח נקמנית וביחד עם רוחותיהן של ונסה וגברת דייל היא רודפת את אליסון ביפן ובשיקגו עד למותה.
איסון הוא עיתונאי סיני שעבר להתגורר בטוקיו וחקר את הרצח של משפחת סא'אקי וכן את הרצח של משפחת ויליאמס האמריקאית בבית.
במהלך חקירותיו הוא נעזר בבלש נאקאגאווה שמעביר אליו תיקי חקירה וכן בחברו מישימה, הבקיא בפולקלור היפני.
בעקבות שיחת טלפון מנאקאגאווה, איסון ממהר לבית משפחת סא'אקי הבוער ומחלץ משם את קרן.
בהמשך, איסון משתף פעולה עם אוברי, אחותה הקטנה של קרן במטרה לגלות את המקור לקללה השוררת בבית.
איסון נהרג על ידי קיאקו בחדר החושך שבביתו.
מת'יו נייט (הטינה 2, הטינה 3).
ג'ק קימבל הוא אחיה הקטן של לייסי, בנו של ביל ובנה החורג של טריש ומתגורר עם משפחתו בבניין הדירות בשיקגו.
במהלך הסרט הוא מבחין באישה זרה שגרה בבית השכנים ועד להתרחשויות המוזרות בבניין המפחידות אותו.
בסוף הסרט, ג'ק הוא השורד היחיד ממשפחתו (שנהרגו כולם על ידי הקללה) ונתקל באישה שמתגלה להיות אליסון.
כאשר הוא שואל אותה מה היא הביאה איתה לבניין היא עונה לו "הם עקבו אחריי לפה" (בהתייחסות לרוחות) וקיאקו הורגת את אליסון למול עיניו.
בעקבות החוויה, ג'ק מתאשפז בבית חולים פסיכיאטרי לאחר שסיפר על קיאקו והקללה בבניין.
בתחילת הסרט השלישי קיאקו שוברת את כל העצמות בגופו והורגת אותו.
ג'ק הוא האדם השני ששרד את הקללה הכי הרבה זמן (אחרי אליסון) ובדומה לקרן, הופיע ביותר מסרט אחד.
ג'ק הוא גם הדמות הראשונה שנהרגת בסרט השלישי.
דמותו מבוססת ברפרוף על דמותו של נובויוקי סוזוקי מהסרט "ג'ו-און: הקללה 2".
טריש קימבל היא אשתו של ביל ואמם החורגת של לייסי וג'ק ובתחילת הסרט עוברת להתגורר איתם בבניין הדירות בשיקגו.
בעקבות הקללה רוחה של קיאקו משתלטת עליה וגורמת לה להרוג את ביל (שבתורו נשלט על ידי רוחו של טאקאו) על ידי הכאתו עם מחבת והטבעת לייסי באמבטיה.
בסוף הסרט טושיו מטביע אותה למוות באמבטיה ובכך משחרר את רוחה של קיאקו מגופה.
בסרט השלישי נאמר שטריש היא החשודה העיקרית שרצחה את כל משפחתה ולאחר מכן התאבדה.
דמותה מבוססת ברפרוף על דמותה של יושימי קיטאדה מהסרט "ג'ו-און: הקללה 2".
ביל קימבל הוא אביהם של לייסי וג'ק ובעלה של טריש ובתחילת הסרט עוזר לטריש לעבור אל ביתם בבניין הדירות שבשיקגו.
בעקבות הקללה רוחו של טאקאו משתלטת על גופו והוא נעשה קנאי בצורה מוגזמת לאשתו (שבתורה נשלטת על ידי קיאקו).
נהרג על ידי טריש (קיאקו) שהכתה אותו למוות עם מחבת.
ג'ק מוצא את גופתו בסוף הסרט.
דמותו מבוססת ברפרוף על דמותו של הירושי קיטאדה מהסרט "ג'ו-און: הקללה 2", אך בסרט רוחו של טאקאו משתלטת עליו בדומה לקאטסויה טוקונאגה מהסרט "ג'ו-און: הטינה".
לייסי קימבל היא אחותו הגדולה של ג'ק, בתו של ביל ובתה החורגת של טריש.
לייסי היא מעודדת בתיכון וחברתה הטובה של סאלי, נערה בת גילה שגרה בבניין.
לייסי מאוד אכפתית כלפי ג'ק והיא היחידה ששמה לב שמשהו עובר עליו.
היא מתה בסוף הסרט כאשר טריש (שנשלטת על ידי רוחה של קיאקו) מטביעה אותה למוות באמבטיה.
נאקאגאווה קאוומטה היא אמן של קיאקו ונאוקו והיא מתגוררת בכפר ביפן.
בצעירותה, כאשר קיאקו הייתה ילדה, נאקאגאווה הייתה איטאקו (מגרשת שדים יפנית) שהעבירה את השדים מהגוף של מטופליה לגופה של קיאקו הצעירה במקום לגופה שלה.
איסון ואוברי מתכננים ללכת לבקרה במטרה ללמוד על הקללה, אך איסון נהרג בלילה על ידי קיאקו ואוברי הולכת אליה לבדה.
נאקאגאווה מספרת לאוברי שלמרות מעשיה, היא לא אשמה בהיווצרותה של הקללה, אלא טאקאו אשם בכך וששריפת הבית רק גרמה לקללה להתחזק.
לאחר מכן קיאקו (שהגיעה לבית בעזרת אוברי) הורגת את נאקאגאווה לעיניה של אוברי.
גברת דייוויס (שמה הפרטי לא מוזכר) היא אמן החולה של קרן ואוברי שמתגוררת בקליפורניה ובתחילת הסרט היא שולחת את אוברי ליפן במטרה להחזיר משם את קרן.
במהלך הסרט נראה בבירור שגברת דייוויס מעדיפה את קרן על פניה של אוברי ומתייחסת לאוברי בזלזול.
בסוף הסרט אוברי מתקשרת אליה ומתעמתת איתה לראשונה בגלל יחסה אליה (לאחר השיחה אוברי נהרגת על ידי טאקאו בבית משפחת סא'אקי).
בסצנה שהוסרה בעריכה היומן של קיאקו מגיע כחבילה אל ביתה של גברת דייוויס וקיאקו הורגת אותה בביתה, אירוע הרומז שהקללה הגיעה גם לקליפורניה.
סאלי היא חברתה הטובה של לייסי וגם היא מתגוררת בבניין הדירות בשיקגו.
הקללה משפיעה גם עליה, ובמהלך ביקורה של לייסי, סאלי נראית שותה גלון שלם של חלב ומקיאה אותו בחזרה לבקבוק (נרמז שרוחו של מר החתול השתלטה עליה).
בהמשך, סאלי נראית משותקת במיטתה ונהרגת על ידי טושיו.
גברת דייל היא היועצת האמריקאית בתיכון הבינלאומי בטוקיו.
במהלך הסרט היא קוראת לאליסון למשרדה כמה פעמים ומסבירה לאליסון שהיא הלכה לבית משפחת סא'אקי עם המשטרה ואין שם כלום.
מיד לאחר מכן, גברת דייל משתנה לרוח רפאים ויחד עם ונסה ומיוקי תוקפות את אליסון, מה שמעיד שהקללה הרגה אותה.
בניגוד לרוחותיהן של ונסה ומיאוקי, רוחה של גברת דייל לא רודפת את אליסון בשיקגו.
מייקל הוא בן זוגה של מיאוקי.
בלילה שבו מיאוקי מתה הוא לוקח אותה למלון אהבה ובזמן שהוא מתקלח מיאוקי מוצאת קונדום על המיטה, מה שמעיד שהוא תכנן לשכב איתה באותו הערב.
בזמן שהוא במקלחת, מיאוקי נחטפת על ידי קיאקו לעולם הרוחות ונעלמה כאשר הוא יצא.
לא הוסבר האם גם מייקל קולל בקללה בגלל מיאוקי והאם הוא בחיים.
גוון לורנזטי ופול ג'ארט (הטינה 2).
ג'ון ואנני פלמינג הם הוריה של אליסון המתגוררים בבניין הדירות בשיקגו.
כאשר טריש עוברת לגור יחד עם ביל ומשפחתו בבניין, השניים פוגשים בזוג פלמינג והארבעה קובעים ללכת לארוחת ערב יחדיו.
בהמשך, ג'ק מביט בהם מובילים אישה מבוהלת (אליסון) אל ביתם.
בסוף האלטרנטיבי לסרט מתברר שגם הם מתו מהקללה.
מישימה הוא חברו של איסון שמתמחה בפולקלור היפני.
בסרט הקצר "הטינה 1.5" איסון נעזר בשירותיו בחקירת בית משפחת סא'אקי ומישימה מרגיש שכוח אפל נצמד לתמונות בהן הבית מופיע ומזהיר את איסון.
מישימה מופיע בסרט השני ובעזרתו איסון ואוברי לומדים על אמה של קיאקו.
מישימה עצמו מעולם לא נכנס לבית ולכן לא נדבק בקללה.
דמותו של מישימה היא הדמות היחידה בסדרת הסרטים בעלת היכולת להרגיש אנרגיות רוחניות ומשהו לא כשורה בבית משפחת סא'אקי (בדומה לחלק מהדמויות מסרטי "ג'ו-און").
בניגוד לשני הסרטים הקודמים, סרט זה הוא בעל עלילה ליניארית ומתמקד בקללה ששוכנת בבניין הדירות בשיקגו ובמאמצי הדמויות לסיים אותה אחת ולתמיד.
טאקאשי שימיזו לא ביים את הסרט הזה, אך כן כתב לו את התסריט והפיק אותו (ביחד עם סם ריימי).
סרט זה הוא בעל עלילה מקורית וכמו קודמו, לא משמש עיבוד אמריקאי לסרט יפני קיים.
למרות זאת, בדומה לסרט "ג'ו-און: הטינה 2", קיאקו נולדת מחדש בעזרת השתלטות על גוף חי (בסרט היפני היא משתלטת על עוברה של אישה הריונית, בעוד בסרט זה היא נכלאת בגופה של רוז).
ליסה היא אחותם של מקס ורוז והיא מתגוררת ביחד איתם בבניין הדירות שבשיקגו.
ליסה היא בת זוגו של אנדי ובתחילת הסרט השניים מתכננים לעבור לניו יורק כדי שליסה תעבוד בתור דוגמנית ותעזור למקס ורוז מבחינה כלכלית.
היא הכירה את המשפחות קימבל ופלמינג, אך לא את אליסון (כיוון שהאחרונה התגוררה ביפן).
ליסה לומדת על מותו של ג'ק ועל הקללה השוררת בבניין דרך דוקטור סאליבן, שהייתה הפסיכיאטרית של ג'ק ומנאוקו, אחותה של קיאקו שעברה להתגורר בבניין במטרה לעצור את הקללה.
במהלך הסרט ליסה נתקלת בטושיו ואפילו מותקפת על ידי קיאקו, אך שורדת.
נאוקו מבקשת מליסה ורוז להשתתף בטקס גירוש שדים במטרה לנצח את הקללה, אך ליסה מסתייגת.
אולם, לאחר שהיא מבינה שמקס מושפע מהקללה והפך לאגרסיבי, היא מחליטה לעזור.
בסוף הסרט היא ורוז הן היחידות שנשארות בחיים, אך ללא ידיעתה, רוחה של קיאקו השתלטה על רוז.
ג'יידי רוז הובסון (הטינה 3).
רוז היא אחותן הקטנה של ליסה ומקס וסובלת מאסתמה קשה.
כמו אחיה ואחותה, גם היא מתגוררת בבניין הדירות בשיקגו.
מצבה הגופני והאסתמה של רוז הולכים ומחמירים בגלל הקללה השרויה בבניין.
היא נתקלת בטושיו וחושבת שהוא ילד חדש שעבר לגור בבניין מבלי לדעת בתחילה שהוא רוח רפאים.
היא מסכימה ביחד עם ליסה להשתתף בטקס גירוש השדים שנאוקו יוזמת במטרה לסיים את הקללה.
כדי להציל את אחותה (שמותקפת על ידי קיאקו) היא שותה את הדם של קיאקו וכך מסיימת את הקללה, אך בלא יודעין גורמת לרוחה של קיאקו להיכלא בגופה שלה.
דוקטור פרנסין סאליבן היא הרופאה שהייתה המטפלת של ג'ק קימבל בבית החולים הפסיכיאטרי.
בתחילת הסרט היא מסרבת להאמין לסיפורו של ג'ק אודות קיאקו והקללה וחושבת שהוא טראומתי בעקבות רצח משפחתו על ידי טריש (שנחשבה החשודה העיקרית ברצח והתאבדות), אולם היא משנה את דעתה לאחר שהיא רואה את גופתו המעוותת של ג'ק.
היא פוגשת בליסה בבניין הדירות בזמן שהיא מסיירת בביתם של משפחת קימבל ומספרת לה אודות מותו של ג'ק והקללה.
במהלך הסרט היא נהרגת על ידי קיאקו בבית החולים הפסיכיאטרי.
נאוקו קוואמטה היא אחותה הצעירה של קיאקו סא'אקי, בתה של נאקאגאווה קוואמטה ואשתו של דאיסוק.
בילדותה היא הייתה מודעת לטקסי גירוש השדים של אמה ולמעורבות של קיאקו בהן וכעת בתור אישה בוגרת היא קוראת על הרציחות בבניין הדירות בשיקגו ומבינה שאחותה המנוחה מעורבת בהם.
היא עוזבת את יפן ושוכרת דירה בבניין הדירות במטרה לסיים את הקללה.
היא יוצרת קשר עם ליסה ומשכנעת אותה ואת רוז להשתתף בטקס גירוש שדים במטרה לסיים את הקללה, אך נהרגת במהלכו על ידי מקס (שרוחו של טאקאו שולטת עליו) והופכת לרוח נקמנית בעצמה, לאחר מכן הורגת את מקס כנקמה ובעקבות מותה נולדת קללה חדשה בבניין.
דמותה של נאוקו נוצרה כיוון שהאולפנים רצו ליצור אחות תאומה לקיאקו במהלך הפקת הסרט השני, אך טאקאשי שימיזו דחה את הרעיון ולכן הדמות נוצרה עבור הסרט השלישי.
מקס הוא אחיהן הגדול של ליסה ורוז ומתגורר איתן בבניין הדירות שבשיקגו.
מקס הוא אב הבית בבניין ובעקבות מותם ועזיבתם של רוב הדיירים, הוא מאוים בפיטורים על ידי הבוס שלו ולכן מנסה בכל כוחו להביא דיירים חדשים לבניין.
בגלל הלחץ שהוא שרוי בו (עזיבתה המתכוננת של ליסה, מצבה הרפואי של רוז, האיום בפיטורים ומותה של גרטשן) רוחו של טאקאו משתלטת עליו וגורמת לו להפוך לאגרסיבי יותר ובעקבות כך הוא תוקף את הבוס שלו והורג את נאוקו לפני שהאחרונה מספיקה לסיים את טקס גירוש השדים.
בסוף הסרט, הטקס הצליח ורוחו של טאקאו עוזבת את גופו, אך בגלל הרצח של נאוקו נוצרה קללה חדשה בבניין ורוחה של נאוקו הורגת את מקס.
מקס הוא הדמות האחרונה שנהרגת בסרט וגופתו נמצאת בהמשך על ידי המשטרה.
אנדי הוא בן זוגה של ליסה ובתחילת הסרט השניים מתכננים לעזוב לניו יורק, אך בהמשך מחליטים להישאר.
הוא לא מודע לקללה השוררת בבניין וחושב שכל האירועים קרו כתוצאה מרצח משפחת קימבל על ידי טריש והתאבדותה לאחר מכן.
הוא מובל לאחת הדירות בבניין על ידי טושיו, שם הוא נהרג על ידי קיאקו ובהמשך ליסה מוצאת את גופתו.
גרטשן היא ציירת המתגוררת בבניין הדירות בשיקגו ומשמשת כבייביסיטרית לרוז בזמן שליסה ומקס עסוקים.
היא נהרגת על ידי קיאקו, שעוקרת את עיניה ומנתקת ממנה את הלסת התחתונה שלה (בדומה ליוקו) ומותה, שמזעזע את מקס גורם לרוחו של טאקאו להשתלט עליו.
ברנדה היא בתה של רנה ובתחילת הסרט השתיים עוזבות את בניין הדירות בשיקגו לדירה אחרת עקב הטראומה של ברנדה ממות משפחת קימבל.
בתחילת הסרט ברנדה איננה מדברת, ככל הנראה כתוצאה מהפרעת דחק פוסט-טראומטית שנגרמה לה על ידי הקללה.
היא מוטבעת באמבטיה על ידי רוחו של טושיו ונגררת על ידו לעולם הרוחות.
הסיבה שהשחקנית מיכאלה ננקובה לא מדברת בסרט היא כיוון שהשחקנית אינה דוברת אנגלית.
רנה היא אמה של ברנדה ובתחילת הסרט השתיים עוזבות את בניין הדירות בשיקגו לדירה אחרת בעקבות רצח משפחת קימבל והטראומה שנגמרה לברנדה (בלי לדעת על הקללה).
רנה מנסה לדובב את ברנדה בזמן ארוחת הערב וכשזה לא עובד היא ממלאת עבורה אמבטיה על מנת להרגיעה, אך ברנדה מוטבעת על ידי רוחו של טושיו ונעלמת.
רנה שומעת את הרעש מחדר האמבטיה, אך לא מוצאת את ברנדה.
מפני שגם היא קוללה, היא ככל הנראה מתה בהמשך על ידי הקללה.
מר פרסקי הוא בעל בניין הדירות בשיקגו והבוס של מקס.
בעקבות הקללה, חלק מהדיירים נהרגו וחלק עזבו ולכן מר פרסקי לוחץ על מקס למצוא דיירים חדשים או שהוא יפטר אותו ויביא חברת ניהול לבניין.
בתגובה לכך מקס (שנשלט על ידי רוחו של טאקאו) תוקף אותו.
לאחר התקיפה, מר פרסקי נהרג על ידי טושיו ברכבו.
הסרט הוא מעין "סיפור צדדי" שמתרחש במקביל לסרט הראשון והשני (2004–2006) וגם הוא בעל עלילה לא ליניארית.
הסרט עוקב אחרי קללה חדשה שהחלה בעיירה קטנה בפנסילבניה.
הבלשית מולדון היא דמות הפרוטגוניסט הראשית בסרט ואמו של בורק.
בתחילת הסרט (שנת 2006) השניים עוברים לעיירה ומלדון מצוותת לבלש גודמן.
בעקבות מציאת גופתה של לורנה מודי, מולדון מתוודעת לבית משפחת לנדרס ולקללה ששוררת בו.
בהמשך, היא נפגשת עם הבלש וילסון שמספר לה שהקללה בבית משפחת לנדרס החלה בבית משפחת סא'אקי שבו פיונה לנדרס עבדה בתור מטפלת.
בעקבות הקללה מולדון נרדפת על ידי רוחות משפחת לנדרס ובסוף הסרט מנסה לשרוף את בית המשפחה, אך הדבר לא מנע מהקללה להסתיים ומולדון מותקפת על ידי רוחותיהן של פיונה ומלינדה.
הבלש גודמן הוא שוטר בעיירה ושותפו לשעבר של הבלש וילסון.
בתחילת הסרט הוא מצוות לבלשית מולדון והשניים מגלים את גופתה של לורנה מודי ואת הקשר שלה לבית משפחת לנדרס, דבר המרתיע את גודמן והוא מספר למולדון על ההיסטוריה של הבית.
גודמן הגיע ממשפחה נוצרית וסירב להיכנס לבית משפחת לנדרס בגלל "הרגשה רעה שהוא קיבל מהבית".
שותפו לשעבר של גודמן, הבלש וילסון נכנס לבית ואיבד את שפיותו בגלל הקללה וניסה להתאבד, אירוע הגרם לגודמן לזנוח את התיק.
לא ידוע מה קרה לו בסוף הסרט, אך ככל הנראה נשאר בחיים כיוון שמעולם לא נכנס לבית.
פיונה לנדרס היא אם המשפחה ובתחילת הסרט (שנת 2004) עוזבת את עבודתה בתור המטפלת של אמה ויליאמס בבית משפחת סא'אקי בגלל "אירועים מפחידים שקרו בבית" (אירועי הסרט הראשון) וחוזרת לבית משפחתה בעיירה בפנסילבניה.
בהגיעה לשם, מתברר שקללת משפחת סא'אקי עקבה אחריה והיא רוצחת את בעלה סם ובתה מלינדה ולאחר מכן מתאבדת.
בעקבות הרצח, קללה נולדת בבית משפחת לנדרס.
פיונה היא דמות האנטגוניסט הראשית בסרט.
דייוויד לורנס בראון (הטינה 2020).
סם לנדרס הוא בעלה של פיונה ואביה של מלינדה ומתגורר בעיירה בפנסילבניה עם בתו מלינדה.
כאשר פיונה חוזרת מיפן, היא מביאה איתה את הקללה של משפחת סא'אקי הגורמת לה לרצוח את סם ואת מלינדה.
בעקבות הרצח, סם חוזר בתור רוח נקמנית ובמהלך הסרט הוא מפחיד את לורנה מודי וגורם לה להתנגש עם רכבה בעץ, דבר המוביל למותה.
מלינדה לנדרס היא בתם של פיונה וסם לנדרס ומתגוררת בעיירה בפנסילבניה עם אביה בזמן שאמה עובדת בתור מטפלת בטוקיו.
בעקבות חזרתה של אמה יחד עם הקללה, מלינדה מוטבעת באמבטיה על ידי פיונה וחוזרת כרוח נקמנית.
מלינדה לא הרגה אף דמות במהלך הסרט ודמותה מזכירה את רוחו של טושיו סא'אקי.
היא מתקיפה את מולדון במהלך הסרט פעמיים, בשתי הפעמים היא מתחזה לבורק, בנה של מולדון.
פיטר ספנסר הוא מתווך נדל"ן שנשוי לנינה ספנסר ההריונית.
בתחילת הסרט הוא מנסה למכור את בית משפחת לנדרס ומתייעץ עם נינה בנוגע להמשך ההיריון מכיוון שהילד עתיד לסבול ממחלת ALS.
פיטר נכנס לבית משפחת לנדרס ופוגש במלינדה (המופיעה בפניו כילדה חיה ולא כרוח) ובהמשך בגלל הקללה הוא רוצח את נינה ומוצא את מותו בטביעה באמבטיה.
נינה ספנסר היא אשתו ההריונית של פיטר ספנסר וכמוהו גם היא מתווכת נדל"ן.
בתחילת הסרט היא מנסה למכור ביחד עם בעלה את בית משפחת לנדרס ובמהלך הסרט מתייעצת איתו אודות גורל ילדם, העתיד לסבול ממחלת ALS.
מפני שפיטר נחשף לקללה, הוא הורג את נינה במטבח הבית שלהם.
הבלש וילסון הוא שותפו לשעבר של הבלש גודמן.
בעקבות חקירת רצח משפחת לנדרס, הוא נכנס לבית (בניגוד לגודמן שהחליט לא להיכנס) ולכן מקולל בקללה השוררת בו.
הקללה גורמת לו לאבד את שפיותו בהדרגה ובמהלך הסרט הוא מנסה להתאבד עם אקדחו, אך ניצל ומאושפז בבית חולים פסיכיאטרי.
וילסון יוצר קשר עם הבלש נאקאגאווה מיפן ומגלה שהקללה עברה יחד עם פיונה לנדרס מטוקיו.
במהלך הסרט, הבלשית מולדון נפגשת איתו בבית החולים והוא מספר לה על הקללה ולבסוף עוקר לעצמו את עיניו במטרה לא לראות יותר את הרוחות.
לא ידוע מה עלה בגורלו בסוף הסרט.
בורק הוא בנה הצעיר של הבלשית מולדון שהתייתם מאביו שלושה חודשים לפני תחילת הסרט בגלל מחלת הסרטן.
לו ולאמו יש קשר מאוד קרוב ושניהם חולקים אמרה לפיה אם הם פוחדים הם צריכים לעצום את העיניים ולספור עד חמש.
בסוף הסרט מולדון מביאה אותו ביחד איתה לבית משפחת לנדרס ומצווה עליו לחכות לו לה בחוץ בזמן שהיא שורפת את הבית, אך מולדון רואה את בורק נמצא בתוך הבית ומבינה שהוא מלינדה ולא בורק האמיתי (בעקבות אותה אמרה קבועה שלהם שמלינדה לא זכרה).
במהלך הסרט מלינדה מתחזה אליו פעמיים, אך הוא עצמו ככל הנראה ניצל מהקללה כי לא היה בבית מעולם.
פיית' מאתיסון היא אישה מבוגרת הסובלת משיטיון ומחלה סופנית.
פייט עוברת יחד עם בעלה ויליאם לבית משפחת לנדרס ב-2005 ובעקבות המעבר, היא מקוללת בקללה השוררת בבית ולעיתים נראית משחקת "קו קו" עם רוחה של מלינדה.
בעקבות מצבה, ויליאם מזעיק את לורנה מודי, יועצת המתות חסד על מנת שתעזור לפיית "לסיים בדרכה שלה", אך מפני שפיית איבדה את שפיותה בגלל הקללה, לורנה מסרבת לסייע לה.
אך למרות זאת, לורנה מחליטה להישאר איתם בבית ולסייע בדרכים אחרות.
בסופו של דבר ובעקבות הקללה, פיית רוצחת את ויליאם וכורתת את אצבעות כף ידה.
היא מתגלה על ידי מולדון ומועברת לבית חולים, אך מתאבדת בקפיצה מהמדרגות בגלל רוחה של מלינדה.
ויליאם מאתיסון הוא בעלה של פיית' העובר להתגורר איתה בבית משפחת לנדרס ב-2005. בעקבות מצבה המחמיר של פיית', ויליאם מזעיק את לורנה מודי על מנת שתעזור לפיית' לסיים את חייה.
ויליאם מודע לקללה שקיימת בבית ומאמין שהבית הוא מעין "שער" שדרכו רוחות המתים יכולות לתקשר עם החיים, בכך הוא מאמין שהוא יוכל להמשיך לתקשר עם פיית' לאחר מותה.
בסופו של דבר פיית' הורגת אותו ומולדון מוצאת את גופתו בסלון הבית.
לורנה מודי היא יועצת המתות חסד המגיעה לבית משפחת לנדרס ב-2005 בעקבות בקשתו של ויליאם לסייע לפיית' לסיים את חייה, אך בעקבות מצבה הנפשי של פיית' היא מסרבת להמיתה, אך מחליטה בכל זאת להישאר בבית ולעזור בדרכים אחרות.
היא נתקלת ברוחה של פיונה לנדרס ומגלה מויליאם שהוא מודע לקללה בבית.
יום לאחר מכן היא מגלה שפיית' רצחה את בעלה ובורחת מהבית באימה, אך במהלך נסיעתה היא מותקפת על ידי רוחו של סם לנדרס ומתנגשת בעץ, ובכך נהרגת.
גופתה מתגלה רק ב-2006 על ידי הבלשים מולדון וגודמן ומציאת גופתה מדרבן את הבלשית מולדון להגיע לבית משפחת לנדרס.
נרמז שהרשויות הפדרליות מחפשות אחר לורנה, דבר המרמז שעבודתה בתור יועצת המתות חסד היא לא חוקית.
ג'ו-און: הטינה, הידוע ביפן בשם Kyōfu Taikan: Ju-On (ביפנית: 恐怖体感 呪怨) הוא משחק מסוגת אימה והישרדות שפותח עבור קונסולת המשחקים Wii.
המשחק הופק לכבוד ציון עשור ליציאת סרטי ג'ו-און היפניים והוא בוים על ידי טאקאשי שימיזו, שגם ביים את סרטי הסדרה.
המשחק פותח על ידי חברת feeplus והופץ ביפן על ידי חברת AQ Interactive, ב-30 ביוני 2009. המשחק הופץ באירופה ובארצות הברית באוקטובר של אותה השנה על ידי חברת Xseed Games ו-Rising Star Games בהתאמה.
המשחק מתמקד במשפחה בת ארבעה נפשות העוברת להתגורר בבית משפחת סא'אקי המקולל.
המשחק עצמו מחולק לפרקים (בדומה לסרטי הסדרה) כשכל פרק הוא שלב בו השחקן שולט על בן משפחה אחר.
המשחק נקטל על ידי המבקרים.
שלט ה-Wii משמש כפנס בעזרתו השחקן מסתובב ברחבי השלב.
המשחק עושה שימוש גם בחיישן התנועה של השלט בעזרתו השחקן מזיז את הפנס לכיוונים שונים ויכול לברוח בעזרתו מהרוחות שתוקפות אותו.
השליטה על כיוון ההליכה נעשית בעזרת לחיצה על כפתור ה-B להתקדמות והזזת השלט לנקודה הרצויה, בכך הדמות פונה לכיוון אליו הפנס מאיר.
על השחקן נפצר לא להישאר באותו המקום למשך זמן מה, כיוון שרוחותיהם של קיאקו וטושיו עשויות לתקוף אותו.
המשחק גם מודד את תנועת השלט כך שאם השחקן "מהסס" או מפספס, סיכויו להינצל ממתקפת הרוחות נמוכים.
קדימון המשחק חשף חמישה שלבים בהם ניתן לשחק: המחסן הנטוש, בית החולים, מפעל בובות הראווה, בניין הדירות הנטוש ובית משפחת סא'אקי.
ברוב המקרים, הפנס משמש כאמצעי התאורה היחיד עבור השחקן, ולכן על השחקן למצוא סוללות הפזורות ברחבי השלבים על מנת להטעין את הפנס.
מיקומן של הסוללות הוא אקראי בכל שלב ובכל משחק מחדש כך שאין אפשרות לחזות היכן יופיעו סוללות נוספות.
אם סוללות הפנס נגמרות, המסך יחשיך והרוחות יהרגו את השחקן והמשחק יסתיים.
עוצמת הסוללות בפנס מוצגת בפינה השמאלית התחתונה במסך ומשמשת כמד חיים.
אם קיאקו מנסה לאחוז בשחקן, על השחקן לנענע את שלט ה-Wii במטרה לברוח ממנה.
בנוסף, בזמן שקיאקו תוקפת את השחקן, קולה האייקוני בוקע מהרמקול של השלט.
על פי עלילת הסרטים והמשחק, כשאדם מת תחת זעם נוראי נוצרת קללה על מקום המוות.
הקללה מחיה מחדש את רוחות הקורבנות בתור "אונריו" (רוחות נקמניות מהפולקלור היפני) ואלו בתורן ירצחו את כל מי שביקר במקום המוות או שהה בקרבת אדם שהיה במקום.
בשנת 1999, טאקאו סא'אקי רצח את אשתו, קיאקו סא'אקי לאחר שקרא ביומנה האישי על רגשותיה כלפי המורה של בנם, שינזוקה קוביאשי.
הרצח הוליד קללה בבית הגורמת לקיאקו לחזור כרוח נקמנית ההורגת את טאקאו ואת בנם טושיו.
מאז אותו היום, כל מי שייכנס לבית המשפחה או שהיה בקרבת אדם שנכנס לבית יקולל בקללה ויומת על ידי הרוחות.
המשחק מתמקד בבני משפחת יאמאדה שעברו להתגורר בבית חדש (שבסוף המשחק מתברר להיות בית משפחת סא'אקי המקולל) וכעת על כל בן משפחה בנפרד להצליח להילחם נגד הקללה.
רק לאחר שהתגברו על הקללה ביחד, הם יהיו חופשיים.
המשחק מציג חמישה פרקים, כשכל פרק מתמקד בבן משפחה אחר שנחשף לקללה:
משפחתה של אריקה, משפחת יאמאדה עוברת להתגורר בבית חדש בטוקיו שביפן.
בזמן שאריקה מטיילת עם כלבתה אייבי, האחרונה בורחת לתוך מחסן נטוש ועל אריקה למצוא אותה.
בכניסתה למחסן, אריקה מוצאת מעלית מושבתת ומנסה למצוא דרך להפעיל אותה מחדש.
לאחר שהיא הצליחה והמעלית חזרה לעבוד, אריקה ואייבי נכנסות למעלית, אך קיאקו מנסה לתקוף את השתיים.
אייבי מצליחה להגן על אריקה מקיאקו, אך נהרגת.
אריקה מצליחה לברוח מהמחסן ומנסה להתקשר לשאר בני משפחתה, אך אף אחד לא עונה והיא מחליטה לחזור לבית.
מיצ'יקו (מיקי), אם המשפחה מאושפזת בבית החולים כבר יותר מחודש ומדי פעם בני משפחתה באים לבקרה.
באחד הלילות, מיקי מתעוררת ומבחינה בילד קטן רץ במסדרונות.
הטלפון במחלקה מצלצל, אבל מלבדה אין אף אחד במחלקה.
מיקי מצליחה לברוח מהרוחות ולהגיע לגג בית החולים, אך שם טושיו מנסה לדחוף אותה מהגג ונכשל.
בדיוק לאחר מכן, קיאקו מופיעה ומפילה את מיקי מהגג, הורגת אותה.
קאנג'י (קן), אחיה של אריקה ובנה של מיקי הוא שליח שעושה דרכו לבית לאחר שסיים את עבודתו.
בדרכו הוא מבחין בחבילה על המדרכה ומחליט למסור אותה לאחת הדירות בבניין שממוקם לא רחוק ממנו.
כאשר קן מגיע לדירה אליה החבילה מיועדת, החבילה הופכת לקיאקו, שתוקפת אותו.
קן מנסה לברוח בזמן שקיאקו וטושיו רודפים אחריו וכאשר הוא מגיע ליציאה מהבניין, הוא עוצר כדי לבדוק האם הם מאחוריו, אך הם לא.
בדיוק כשהוא בא לצאת, קיאקו מופיעה למולו והורגת אותו.
הירושי (הירו) הוא בעלה של מיקי ואביהם של אריקה וקן והוא עובד בתור מאבטח במפעל לייצור בובות ראווה.
הירו מבחין במצלמות האבטחה בילד שמתרוצץ במפעל ולפתע החשמל במפעל נופל.
לאחר שהירו מחזיר את החשמל לבניין הוא פונה לעבר היציאה, אך קיאקו תוקפת והורגת אותו.
בסוף אלטרנטיבי לשלב, הדלת של המפעל נפתחת וקיאקו רודפת אחרי הירו והורגת אותו.
פרק זה הוא פרק סודי שכדי לפתוח אותו, על השחקן למצוא מספר חפצים נסתרים בכל הפרקים הקודמים.
לאחר ששרדה את הבריחה מקיאקו במחסן הנטוש, אריקה חוזרת לבית שבו משפחתה גרה, שמתברר להיות בית משפחת סא'אקי ומגלה שאין בו אף אחד.
אריקה ננעלת בבית על ידי קיאקו ומחליטה לחקור את הבית בחיפוש אחר משפחתה.
במהלך חקירתה היא רואה חזיונות שבהם רוחותיהם של בני משפחתה (שקיאקו הרגה בשלבים הקודמים) רודפות אותה והיא מוצאת את גופותיהם בעליית הגג.
לפתע, אריקה שומעת את אייבי נובחת (בלי לדעת שהיא מתה במחסן) ויורדת למטה, אך מגלה שהנביחות נועדו למשוך אותה לקומה התחתונה.
קיאקו לפתע מופיעה כשהיא זוחלת על גרם המדרגות ולוכדת את אריקה.
אריקה, חסרת הכוחות נמשכת על ידי קיאקו אל עליית הגג ונהרגת.
בסוף השלב, אריקה מפילה את הפנס שלה והסוללות שבו מתרוקנות.
עלילת המשחק היא לא חלק מרצף האירועים של סדרת הסרטים (היפנית והאמריקאית).
רוחו של טאקאו סא'אקי לא מופיעה במשחק, אלא רק רוחותיהם של קיאקו, טושיו ומר החתול.
צוות הפיתוח נעזרו בסט "בית משפחת סא'אקי" ביפן בכדי ליצור את השלב החמישי במשחק.
המשחק נפתח עם סרט פתיחה קצר שמציג את בית המשפחה ואת רוחה של קיאקו בעזרת צילומי ארכיון מהסרטים.
המוות של מיצ'יקו זהה למותה של קרן דייוויס בסרט "הטינה 2".
הירו נהרג בעבודתו כמאבטח בדומה למאבטח במקום עבודתה של היטומי בסרט "ג'ו-און: הטינה".
בשלב הסודי, קיאקו משחזרת את זחילתה האייקונית על גרם המדרגות בבית בדומה לסרטים "ג'ו-און: הקללה" ו-"הטינה".
המשחק משלב בתוכו חפצים נסתרים שקשורים לסדרת הסרטים כגון פיסות מהיומן של קיאקו, תמונה קרועה של משפחת סא'אקי ועוד.
בדומה לרוב סרטי הסדרה (להוציא את "הטינה 3"), כל הדמויות מתות בגלל הקללה.
משחק וידאו שמבוסס על סרטי "ג'ו-און" הוכרז בתאריל 22 במאי 2009. לאחר מכן, גרסת הדגמה (דמו) של המשחק נחשף בתערוכת E3 2009 ובו אולפני Xseed Games תיארו את המשחק כ-"משחק שמדמה בית רדוף", ולא עוד משחק אימה הישרדות טיפוסי.
במשחק אין מערכת קרב והוא מתמקד רק בחווית חקירה ובהפחדות.
כתב של הבלוג "Joystiq" שנכח בתערוכה כתב על המשחק "ברוב משחקי האימה, שחקן מיומן יכול להביס את המפלצות שמולו (להוציא את המפלצת Pyramid Head ממשחקי Silent Hill) מה שגורם לשחקן להתמקד בשיפור היכולות שלו מאשר באימה שמוצגת לו.
בשני המשחקים (הטינה ו-Silent Hill) הדבר הכי אפקטיבי שאפשר לעשות הוא פשוט לברוח".
נשיא החברה Xseed Games ג'ון איווסאקי הסביר שהמשחק "מספק הפחדות אפקטיביות לכל מי שיש בידו שלט של Wii.
שחקנים אפילו יכולים לתת את השלט לאמם ולראות אותה משחקת ונבהלת".
נשיא החברה Rising Star Games תיאר את המשחק כ-"סרט אימה אינטראקטיבי, וציין שאפשר לסיים את המשחק תוך פחות מ-10 שעות.מפתחי המשחק ביקרו בסט הצילומים של בית משפחת סא'אקי במטרה למפות אותו עבור אחד השלבים במשחק.
המשחק קיבל ביקורות קוטלות מרוב המבקרים:
האתר Metacritic העניק למשחק ציון של 39/100.
האתר GameRankings העניק למשחק ציון של 40% על סמך 27 ביקורות.
האתר Gamespot נתן למשחק ציון 4 וכתב ביקורת שלילית על אורך המשחק והשליטה בשחקן.
הטינה: בראשית (ביפנית: 呪怨：呪いの家) היא סדרת טלוויזיה יפנית שנוצרה עבור שירות הזרמת המדיה נטפליקס בשנת 2020 המבוססת על סדרת סרטי "ג'ו-און" מאת טאקאשי שימיזו.
בסדרה אין קשר לקללה של משפחת סא'אקי, לקללה של משפחת יוקוטה (רוח שחורה) או לקללה של משפחת איסובה (רוח לבנה) והיא מספרת על קללה חדשה הנוצרת על ידי אדם בשם הירושי שכלא ואנס בביתו אישה, הכניס אותה להיריון ולאחר מכן נרצח על ידה.
האישה נפטרה ורוחה משתלטת על הבית בו היא נכלאה וכל מי שנכנס אליו מת מוות אלים.
העלילה מושפעת מסיפור אמיתי אודות בית ביפן שעל פי השמועות הוא רדוף רוחות.
כמו כל סרטי הסדרה, עלילת סדרת הטלוויזיה היא לא ליניארית, אך פה היא תוצג לפי הסדר.
בשנת 1952, אדם בשם הירושי סונאדה כולא בביתו אישה בעליית הגג, אונס אותה ומעבר אותה.
האישה הורגת את האנס שלה ויולדת את התינוק (שמעולם לא נמצא), אך מתה בלידה.
האירוע יוצר קללה בבית, ובניגוד לסרטים הקודמים, הקללה משפיעה רק על משפחות עם ילדים או כאלו שבהן האישה בהיריון.
מאז אותו היום, רוחה של האישה, המכונה "האישה בלבן" רודפת את הבית ואת כל יושביו במטרה למצוא את התינוק שאבד לה.
בשנת 1960, יוסהו ומשפחתו (אביו ואחותו) עוברים לגור בבית ובזמן משחק, יוסהו ואחותו מגיעים לעליית הגג ופוגשים את האישה בלבן.
האישה בלבן נותנת ליוסהו את תינוקה, אך יוסהו מהפחד שומט אותו לרצפה לאחר שהוא מבחין בצללית מאיימת מנסה לפרוץ לבית ולקחת את התינוק לעצמה.
לאחר האירוע, אביו של יוסהו נעלם לנגד עיניו והוא ואחותו מתפצלים ועוברים לגור אצל משפחות אומנות.
כמה זמן לאחר מכן, משפחת היידה הכוללת את נובהיקו ואשתו קאיקו עוברים להתגורר בבית ונובוהיקו מתחיל לנהל רומן עם אישה בשם צ'אי, הנשואה לקאיצ'י.
בעקבות הרומן, צ'אי נכנסת להיריון מנובוהיקו והשניים מתכננים לרצוח את בני זוגם במטרה לחיות יחד.
הקללה בבית גורמת לנובוהיקו לרצוח את אשתו קאיקו ולהתאבד, בזמן שקאיצ'י, שעקב אחר אשתו וגילה את דבר הרומן רוצח אותה באכזריות ותולש את העובר מגופה.
קאיצ'י מגיע לבית המקולל, שם דמות לא מזוהה מזמינה אותו להיכנס לאכול ארוחת ערב בבית (למרות שכל יושבי הבית מתים) ולבסוף קאיצ'י קובר את העובר בחצר הבית ומסגיר את עצמו למשטרה.
במעצר, קאיצ'י נרצח על ידי רוחותיהם של צ'אי ושל התינוק.
בשנת 1988, שחקנית בשם הרוקה הונצ'ו מאורסת לבן זוגה טאטסויה פוקאזוואה.
טאטסויה מחפש אחר בית בו השניים יגורו לאחר החתונה, ומגיע לבית המקולל.
היותו בבית גורמת להרוקה גם היא להיות מקוללת וזמן מה לאחר מכן, טאטסויה מוצא את מותו בגלל הקללה והרוקה מתחילה לשמוע צעדי ילד ברחבי הבית.
בהגיעה ללוויה של טאטסויה, מתברר להרוקה שטאטסויה ואמו, מיצ'יקו הם רגישים לעל טבעי והרוקה מתחילה לחלום חלומות בהם טאטסויה מזהיר אותה לא להיכנס לבית.
בעקבות החוויה, הרוקה משתתפת בתוכנית אירוח יחד עם יוסהו (שמאז האירוע שחווה בבית בילדותו, גדל והפך לחוקר העל טבעי) והשניים מחליטים לשתף פעולה כדי למצוא את המקור לקללה.
כמה זמן לאחר מכן, תלמידת תיכון בשם קיומי קאוואי מובלת לבית הרדוף על ידי שתי חברותיה, מאי ויושי ושם היא נאנסת על ידי תלמיד בשם יודאי.
במנוסתה ברחבי הבית, היא פוגשת ברוחה של האישה בלבן ולאחר מכן (תחת השפעת הקללה) מתחילה לצאת עם יודאי וגורמת לו להרוג את אמה המתעללת ולהפליל במעשה את המורה שלה מבית הספר.
יודאי וקיומי ברחו, החליפו את זהויותיהם וכעת מתגוררים עם בנם בן ה-5 טושיקי, אותו קיומי אימצה מהבית המקולל (זהו אותו אירוע שיוסהו היה עד לו בתור ילד).
יודאי מתחיל להתעלל בטושיקי ובעקבות האלימות, טושיקי נכנס לתרדמת ועובדת סוציאלית בשם קימי אריאסו מתחילה לחקור אודות המשפחה.
קימי משתפת פעולה עם יוסהו והרוקה.
השלושה מוצאים את ביתם האחרון של קיומי ויודאי ומגלים את גופתו של יודאי באמבטיה לאחר שהאחרון נרצח על ידי קיומי.
לאחר מכן, השלושה מצליחים למצוא את כתובת הבית המקולל ומגלים שמשפחה חדשה עברה לשם: משפחת מורוזומי הכוללת את יוסאקו ואשתו ההריונית טומוקו.
חרף אזהרותיו של יוסהו על טבעו של הבית, הזוג מסרב לעזוב.
טומוקו חווה חיזיון בבית בו היא מארחת את קאיצ'י לארוחת ערב בביתם לאחר שרצח את אשתו (בכך מתברר שהדמות הלא מזוהה שהזמינה את קאיצ'י לארוחת ערב, רגע לאחר שרצח את אשתו הייתה טומוקו).
בעקבות מאורע זה, טוקומו מובהלת לבית החולים והזוג מבקש את עזרתו של יוסהו.
בסופו של דבר, יוסאקו מנסה לברוח מהבית ונעלם על ידי הקללה (בדומה לאביו של יוהסו).
יוסהו והרוקה מזמינים את מצ'יקו, אמו של טאטסויה על מנת שתערוך סיאנס בבית במטרה לגרש את האישה בלבן.
בסוף הסדרה, הרוקה קוברת בחצר את הבית את הקלטת שבה מופיעים הצילומים מתוכנית האירוח (במחשבה שכל תיעוד על הקללה צריך להיות מושמד כדי שהקללה תיפסק), אך לאחר מכן רוחו של הירושי (האדם שיצר את קללת האישה בלבן) חוטפת אותה למקום לא ידוע.
יוסהו אודג'ימה (יוסיושי אראקאווה) - הדמות הראשית בסדרה וחוקר על טבעי.
כשהיה צעיר, עבר לגור בבית המקולל עם אחותו ואביו, שם אביו נעלם לנגד עיניו ויוסהו עצמו פגש את האישה בלבן וקיבל ממנה את תינוקה.
בעקבות האירוע, יוסהו החליט להפוך לחוקר על טבעי ומנסה לפענח את המסתורין שבבית.
הרוקה הונצ'ו (יואינה קורושימה) - שחקנית מפורסמת ביפן שהייתה מאורסת לאדם בשם טאטסויה, הרגיש לעל טבעי ונחשפה לבית בעקבות חיפושיו של טאטסויה אחר בית שהשניים יגורו בו לאחר החתונה.
לאחר שטאטסויה מת, הרוקה מצתוותת ליוסהו במטרה לגלות אודות המסתורין בבית המקולל.
בסוף הסדרה נחטפת על ידי רוחו של הירושי וגורלה נותר לא ידוע.
האישה בלבן (סאיקו איוואידו) - דמות האנטגוניסט בסדרה.
בעברה היא נחטפה על ידי אדם בשם הירושי סונאדה לביתו, נאנסה על ידו בעליית הגג ונכנסה להיריון.
האישה רצחה את הירושי, אך תינוקה נעלם והיא מתה בעליית הגג לאחר הלידה.
בעקבות מותה, קללה הוטלה על הבית שבו נכלאה וכל מי שדורך בו נהפך לאלים יותר ומתחיל לרצוח את הסובבים אותו.
קיומי קאוואי (ריריקה) - אחת מקורבנות הקללה.
בת לאם מתעללת שמאשימה את קיומי בעזיבתו של אב המשפחה את הבית ונוהגת לקיים יחסי מין עם אנשים שונים במטרה לשפר את מצבה החברתי והכלכלי.
קיומי הובלה לבית על ידי שתי תלמידות מכיתתה, מאי ויושי שם היא נאנסה על ידי תלמיד בשם יודאי.
לאחר האונס קיומי מותקפת על ידי האישה בלבן ותחת השפעת הקללה היא מתחתנת עם יודאי וגורמת לו לרצוח את אמה בתור נקמה.
בהמשך היא ויודאי עוברים להתגורר ביחד תחת שמות בדויים עם בנם בן ה-5 טושיקי.
במהלך הסדרה קיומי מתחילה להשתמש בסמים ולבסוף רוצחת את יודאי ונהרגת על ידי הקללה.
קאיצ'י מאסאקי (ריוטה מאטסושימה) - בעלה החשדן של צ'אי.
לאחר מעקב אחריה, גילה שהיא מנהלת רומן עם אדם בשם נובוהיקו, המתגורר בבית המקולל ונכנסת להיריון ממנו.
צ'אי ונובוהיקו מתכננים לרצוח את בני זוגם במטרה להיות ביחד.
הקללה בבית גורמת לנובוהיקו להרוג את אשתו קאיקו ולהתאבד.
בזמן הזה, צ'אי מנסה להרעיל למוות את קאיצ'י, תוך שהיא מטיחה עלבונות בפניו שהילד כלל לא שלו.
הקללה גורמת לקאיצ'י לרצוח את צ'אי ולתלוש את העובר מגופה.
הוא מסגיר עצמו למשטרה, אך נהרג במעצר על ידי רוחותיהן של צ'אי ושל התינוק.
טושיקי (אטסוקי יאמאדה) - בנם בן ה-5 של קיומי ויודאי.
יודאי נוהג להתעלל רבות בטושיקי והאחרון מגיע לבית החולים במצב של תרדמת, מה שגורם לרשויות הרווחה לחקור את המשפחה.
מתברר שטושיקי הוא התינוק של האישה בלבן, אותו קיומי אימצה לאחר ביקורה בבית.
+מספר פרקשם הפרקבוים על ידינכתב על ידיתאריך שחרור מקורי1פרק 1שו מיאקיהירושי טאקהאשי, טאקאשי איצ'יס3 ביולי 2020בשנת 1988, אדם בשם יוסהו הוא חוקר על טבעי המופיע בתוכנית אירוח יחד עם השחקנית הרוקה הונצ'ו, שמשתפת על החוויה האישית שלה עם העל טבעי.
בן זוגה של הרוקה, טאטסויה פוקאזוואה, מחפש אחר בית לגור בו לאחר שהשניים יתחתנו.
לאחר ביקור בבית המקולל, אישה בלבן שמחזיקה תינוק בידיה מתחילה לרדוף את טאטסויה.
תלמידת התיכון קיומי קאוואי עוברת לבית ספר חדש בעידוד אימה המתעללת, מינה.
חברותיה החדשות של קיומי, יושי מינאקמי ומאי היודו מזמינות אותה לבוא איתן לבית הרדוף.
אל הבנות מצטרף תלמיד מבית ספר אחר בשם יודאי קאטסורגי.
כשהם כולם מגיעים לבית, מתברר שהבנות הובילו את קיומי לשם על מנת שיודאי יוכל לאנוס אותה.2פרק 2שו מיאקיהירושי טאקהאשי, טאקאשי איצ'יס3 ביולי 2020בזמן שיודאי אונס את קיומי, יושי מצלמת את האקט במטרה לסחוט את קיומי על מנת שזאת לא תדווח על האונס.
בזמן הזה מאי לפתע נעלמת.
קיומי נתקלת באישה בלבן בעליית הגג ומתחילה לצרוח מפחד, אך מיד לאחר מכן מתחילה להתגרות מינית ביודאי תחת השפעת הקללה.
כמה ימים לאחר מכן, קיומי מצליחה להשיג את התמונות שמתעדות את האונס שלה מידי יושי ומתחילה לצאת עם יודאי.
יושי, שמנסה להבין לאן מאי נעלמה, מגיעה בעקבות רמז למועדון לילה שם היא פוגשת את רוחה של מאי ונהרגת בעקבות הקללה.
קיומי גורמת למורה שלה, נוגוצ'י לשכב עם אמה מינה ולאחר מכן גורמת ליודאי להרוג את אמה (תוך איום שהיא תתלונן על האונס במידה ויסרב) ולהפליל במעשה את המורה.
הרוקה הולכת ללוויה של טאטסויה לאחר שהוא מת במסתוריות.
אמו של טאטסויה, מיצ'יקו חושפת שהיא ובנה רגישים לעל טבעי.
באותו הלילה, מיצ'יקו רדופה על ידי רוחו של בנה.3פרק 3שו מיאקיהירושי טאקהאשי, טאקאשי איצ'יס3 ביולי 2020בשנת 1994, קיומי ויודאי החליפו את זהויותיהם, התחתנו וכעת חיים עם בנם בן ה-5 טושיקי.
יודאי הוא אב אלים המכה את טושיקי לעיתים קרובות ובכך מעורר את דאגתה של קימי אריאסו, עובדת בשירותי הרווחה.
שנה לאחר מכן, יוסהו מנסה לברר האם הרוקה יודעת היכן הבית המקולל נמצא.
הרוקה מחליטה להצטרף ליוסהו בחקירתו ומגיעה לבית של מיצ'יקו במטרה לבצע סיאנס ולשאול את רוחו של טאטסויה על מיקום הבית.
למרות שרוחו של טאטסויה נותנת להם את כתובת הבית, היא מזהירה את שתי הנשים שלא ייכנסו אליו.
באותו הזמן, בבית מתגוררים זוג בשם נובוהיקו וקאיקו היידה.
נובוהיקו בוגד באשתו עם אישה הריונית בשם צ'אי מאסאקי, אך השניים לא יודעים שבעלה של צ'אי, קאיצ'י מודע לרומן ועוקב אחר הזוג.
בינתיים, האלימות של יודאי כלפי טושיקי מגיעה לשיאה כאשר יודאי מכה את טושיקי באמצעות שפופרת טלפון, בעקבות כך יושיקי נכנס לתרדמת.4פרק 4שו מיאקיהירושי טאקהאשי, טאקאשי איצ'יס3 ביולי 2020יוסהו, הרוקה וקימי מחליטים לעבוד ביחד במטרה לעצור את הקללה בבית.
יוסהו מספר להן שהוא חי בעבר באותו הבית ובעקבות מות משפחתו לאחר מכן, החליט לכתוב ספר על הבית.
לפני שמשפחתו של יוסהו התגוררו בבית, אדם בשם הירושי סונאדה חטף ואנס אישה בבית.
האישה הצליחה להרוג את הירושי וילדה את תינוקם, אך הוא נעלם במסתוריות.
נובוהיקו וצ'אי מתכננים לרצוח את בני זוגם במטרה שהם יוכלו להיות ביחד, וצ'אי ממיסה רעל בשתייה של קאיצ'י במטרה להרוג אותו.
לפני שהוא שותה מהמשקה, צ'אי מבשרת לקאיצ'י שהעובר בבטנה הוא של נובוהיקו.
התכנית משתבשת וקאיצ'י משיב מלחמה, רוצח את צ'אי וחותך את בטנה במטרה להוציא את העובר.
סוחב בידיו את העובר, קאיצ'י הולך לבית משפחת היידה, שם מתגלה שנובוהיקו התאבד לאחר שרצח את קאיקו.
קאיצ'י קובר את התיק עם העובר בחצר האחורית של הבית ואישה לא מזוהה מזמינה אותו להיכנס לבית לאכול ארוחת ערב.
קאיצ'י לאחר מכן מסגיר את עצמו למשטרה ובתא המעצר שומע צלצולי טלפון שמוציאים אותו מדעתו.
ולאחר מכן הוא נרדף על ידי רוחותיהם של התינוק ושל צ'אי, ההורגות אותו.
בינתיים, יודאי מתחיל להירדף על ידי רוחו של טושיקי.5פרק 5שו מיאקיהירושי טאקהאשי, טאקאשי איצ'יס3 ביולי 2020יודאי מבקר את קיומי לאחר שהשניים נפרדו ומבקש ממנה סמים.
קיומי מספרת לו שטושיקי הוא לא בנו הביולוגי, אלא תינוק שהיא אימצה מתוך הבית המקולל.
לאחר מכן, קיומי מטביעה את יודאי למוות ועושה דרכה אל הבית המקולל, שם היא נשברת ופורצת בבכי.
בבית, רוחותיהן של מאי ויושי מופיעות למולה ולוקחות אותה איתן.
יוסהו, הרוקה וקימי ממשיכים לחקור אודות הבית ומחפשים את קיומי, אך מוצאים את גופתו של יודאי.
השלושה הולכים ביחד עם הבלש קוסאגה לבית המקולל ומוצאים את התמונות המתעדות את האונס שקיומי חוותה על ידי יודאי בסלון.
יוסהו חווה חיזיון שמחזיר אותו לילדותו, בו אחותו קאזוה הובלה לעליית הגג על ידי רוחה של האישה בלבן, שם האישה בלבן נתנה ליוסהו את תינוקה.
מתברר לצופים שהקללה בבית מסוגלת להשפיע על מרחב הזמן והחלל ושתינוקה של האישה בלבן הוא בעצם טושיקי.
עוד מתברר שיוסהו חזה בצללית שחורה מאיימת (קיומי) חוטפת את התינוק ממנו ובורחת.6פרק 6שו מיאקיהירושי טאקהאשי, טאקאשי איצ'יס3 ביולי 2020בשנת 1997, הבית המקולל נמכר ליוסאקו מורוזומי ואשתו ההריונית טומוקו.
למרות אזהרותיו של יוסהו, המשפחה מסרבת להתפנות מהבית ויוסאקו מגרש את יוסהו מביתם.
לאחר מכן, הזוג מתחיל לחוות הזיות בהן הם רואים את רציחות משפחת היידה.
בחזיונות כך מתברר, טומוקו הייתה זאת שהזמינה את קאיצ'י לביתם לארוחת ערב.
יוסהו והרוקה מזמינים את מיצ'יקו על מנת שזאת תתקשר עם רוחה של האישה בלבן.
טומוקה מובהלת לבית החולים לאחר מפגש עם רוחו של הירושי (אותו אדם שאנס את האישה בלבן) ויוסאקו נעלם לנגד עיניו של יוסהו, בדיוק כמו שאביו נעלם.
הסיאנס בעליית הגג משתבש ומיצ'יקו נרגת על ידי האישה בלבן.
טושיקי מתעורר מהתרדמת בבית החולים ומצליח לתקשר עם קימי.
הפרק מסתיים כאשר הרוקה קוברת את הקלטת ובה תיעוד הראיון בתוכנית האירוח בחצר הבית.
כשהיא באה לעזוב את השטח, רוחו של הירושי תופסת אותה וגוררת אותה הרחק.
במהלך חלק מפרקי הסדרה, מוצגת דמותו של "אם", אדם שאנס ורצח שתי ילדות, אותו יוסהו מראיין בכלא.